Deinonychosauria

Deinonychosauria („jaštery so strašným pazúrom“) je klad teropódnych dinosaurov, príbuzných dnešným vtákom. Žili v období strednej jury až vrchnej kriedy na väčšine svetových kontinentov. Do tejto skupiny patria tri čeľade – Archaeopterygidae, Dromaeosauridae a Troodontidae. Najväčším zástupcom bol najskôr severoamerický dromeosaurid Utahraptor (dĺžka okolo 7 metrov), najmenším potom čínsky archeopterygid Anchiornis o dĺžke iba .

Opis 
Deinonychosauria boli ľahko stavané živočíchy, pohybujúce sa podobne rýchlo ako “pštrosovité” dinosaury (Ornithomimosauria). Hlavy mali pomerne veľké a čeľuste vyzbrojené s dozadu zahnutými zubami s ostrými vrúbkami. Na svojich zadných, štíhlych končatinách mali štyri prsty, pričom prvý bol výrazne zakrpatený. Váha ich tela zostávala na treťom a štvrtom prste a na druhom prste sa nachádzal predĺžený kosákovitý pazúr, ktorý bol počas behu zatiahnutý. Spojením inteligencie, obratnosti a rýchlosti mohli tieto dinosaury loviť vo svorkách, podobne ako dnešné vlky, aby dokázali uloviť aj živočíchy niekoľkokrát väčšie ako ony. Podobne, ako ostatné Maniraptora, aj Deinonychosauria boli takmer určite operené.

Klasifikácia 
Infrarad Deinonychosauria:
rod Euronychodon?
rod Pamparaptor
rod Paronychodon?
 čeľaď ?Archaeopterygidae
nadčeľaď Dromaeosauroidea
 čeľaď Dromaeosauridae
 podčeľaď Microraptorinae
 podčeľaď Unenlagiinae
 (-) Eudromaeosauria
 podčeľaď Dromaeosaurinae
 podčeľaď Saurornitholestinae
 podčeľaď Velociraptorinae
nadčeľaď Troodontoidea
 čeľaď Troodontidae
 ?podčeľaď Elopteryginae
 podčeľaď Troodontinae

Referencie 
 

Theropoda